Návrh do farských oznamov:
Adventná aktivita: Náš dom čností
Pozývame všetky rodiny s deťmi, ale aj celú našu farnosť, zapojiť sa do tohtoročnej adventnej aktivity s názvom „Náš dom čností“. Každá čnosť nás pripodobňuje Bohu a stáva sa tehličkou, z ktorej v Advente duchovne budujeme náš domov na pevných základoch. Aktivita prebieha formou krátkych večerných modlitieb a reflexií v rodinách. Materiály a bližšie informácie si môžete stiahnuť z farskej stránky. Prajeme vám požehnaný adventný čas!

